VSTV BiH: Općinski sud Travnik primjer dobre prakse

Niti jedna pravosudna institucija u BiH nije 100 posto  pristupačna osobama sa invaliditetom, pokazuje Izvještaj o arhitektonskoj i urbanističkoj pristupačnosti objekata pravosudnih institucija, koji je izradio VSTV BiH, saopćeno je danas iz ove institucije.

Na osnovu rezultata Izvještaja, VSTVBiH je izdao preporuku da se kod planiranja kapitalnih ulaganja, a uz podršku nadležnih ministarstava i drugih tijela, vodi računa o utvrđenoj potrebi adaptacije objekata.

-Primjer dobre prakse predstavlja Općinski sud u Travniku koji je uz podršku Vlade SBK, osigurao sredstva i započeo sa radovima na prilagođavanju funkcionalnosti zgrade potrebama osoba sa invaliditetom i poteškoćama u kretanju.- saopćili su iz Visokog sudskog i tužilačkog vijeća BiH.